
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση υπέρβασης του ανωτάτου ορίου επιτρε¬ 
πόμενων ημερών μετακίνησης εκτός έδρας για 
τον Γενικό Γραμματέα του Υπουργείου Παιδείας, 
Έρευνας και Θρησκευμάτων. 

2 Τροποποίηση των με αριθμ. πρωτ. 4867/Γ2/ 
28.8.1992 (Β' 629), 377/865/Γ1/18.9.1992 (Β' 577) 
και 107631 /Γ7/2.10.2003 (Β' 1477) υπουργικών 
αποφάσεων ως προς τη λειτουργία Επιτροπών 
Σχολικών Δραστηριοτήτων. 

3 Χορήγηση άδειας Ιδιωτικού Σχολείου Πρωτοβάθ¬ 
μιας Εκπαίδευσης - Νηπιαγωγείου Συστεγαζόμε¬ 
νου με ΜΦΠΑΔ. 


ΑΠΟΦΑΣΕΙΣ 

Αριθμ. 202409/Γ1 (1) 

Έγκριση υπέρβασης του ανωτάτου ορίου επιτρε¬ 
πόμενων ημερών μετακίνησης εκτός έδρας για 
τον Γενικό Γραμματέα του Υπουργείου Παιδείας, 
Έρευνας και Θρησκευμάτων. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

1. α. Τις διατάξεις της υποπαραγράφου Δ.9 της πα¬ 
ραγράφου Δ του άρθρου 2 «Δαπάνες μετακινουμένων 
εντός και εκτός επικράτειας» του ν. 4336/2015 (ΦΕΚ 94/ 
τ.Α'/14.8.2015) «Συνταξιοδοτικές διατάξεις - Κύρωση 
του Σχεδίου Σύμβασης Οικονομικής Ενίσχυσης από τον 
Ευρωπαϊκό Μηχανισμό Σταθερότητας και ρυθμίσεις για 
την υλοποίηση της Συμφωνίας Χρηματοδότησης». 

β. Τη με αριθμ. πρωτ. οικ.2/74450/ΔΕΠ/24.11.2015 
(ΑΔΑ: ΩΨΘΩΗ-ΓΑ2) Εγκύκλιο της Διεύθυνσης Εισοδη¬ 
ματικής Πολιτικής του Γενικού Λογιστηρίου του Κράτους 
της Γενικής Γραμματείας Δημοσιονομικής Πολιτικήςτου 
Υπουργείου Οικονομικών με θέμα: «Παροχή οδηγιών 
για την εφαρμογή των διατάξεων της υποπαραγράφου 
Δ9 της παραγράφου Δ του άρθρου 2 του ν. 4336/2015 


(ΦΕΚ 94/Α ) «Δαπάνες μετακινουμένων εντός και εκτός 
επικράτειας». 

γ.Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Όργανα» (ΦΕΚ98/Α'). 

δ.Τιςδιατάξειςτουπ.δ. 18/2018(ΦΕΚ31/τ.Α'/23.2.2018) 
«Οργανισμός Υπουργείου Παιδείας, Έρευνας και Θρη¬ 
σκευμάτων», όπως ισχύει. 

ε. Το π.δ. 125/2016 (ΦΕΚ 210/τ.Α'/5.11.2016) περί 
«Διορισμού Υπουργών, Αναπληρωτών Υπουργών και 
Υφυπουργών». 

στ. Τις διατάξεις του π.δ. 70/2015 (ΦΕΚ 114/τ.ΑV 
22.9.2015) «Ανασύσταση των Υπουργείων Πολιτισμού 
και Αθλητισμού, Υποδομών, Μεταφορών και Δικτύων, 
Αγροτικής Ανάπτυξης και Τροφίμων. Ανασύσταση του 
Υπουργείου Ναυτιλίας και Αιγαίου και μετονομασίατου 
σε Υπουργείο Ναυτιλίας και Νησιωτικής Πολιτικής. Με- 
τονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού. 

ζ.Την υπ'αριθμ. 180763/Υ1 /25.10.2017 (ΦΕΚτ. Υ.Ο.Δ.Δ./ 
536/27.10.2017) απόφαση με θέμα: «Διορισμός Γενικού 
Γραμματέα του Υπουργείου Παιδείας, Έρευνας και Θρη¬ 
σκευμάτων». 

η. Την υπ' αριθμ. 159747/Υ1/25.9.2018 (ΦΕΚ 539/ 
τ. Υ.Θ.Δ.Δ./26.9.2018) απόφαση με θέμα: «Αποδοχή πα¬ 
ραίτησης του Γενικού Γραμματέα του Υπουργείου Παιδεί¬ 
ας, Έρευνας και Θρησκευμάτων», σύμφωνα με την οποία 
έγινε αποδεκτή η αίτηση παραίτησης του Αγγελόπουλου 
Γεώργιου του Βασιλείου από τη θέση του μετακλητού 
Γενικού Γραμματέα του Υπουργείου Παιδείας, Έρευνας 
και Θρησκευμάτων, από τη δημοσίευση της παρούσας 
στην Εφημερίδα της Κυβερνήσεως. 

θ. Την υπ'αριθμ. 159748/Υ1/25.9.2018 (ΦΕΚ 539/τ. 
Υ.Θ.Δ.Δ./26.9.2018) απόφαση με θέμα: «Διορισμός Γενι¬ 
κού Γραμματέα του Υπουργείου Παιδείας, Έρευνας και 
Θρησκευμάτων», σύμφωνα με την οποία ο Ηλίας Γεωρ- 
γαντάς του Ιωάννη, Αναπληρωτής Καθηγητής του Τμή¬ 
ματος Πολιτικής Επιστήμης του Πανεπιστημίου Κρήτης 
διορίστηκε σε θέση μετακλητού Γενικού Γραμματέα του 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5368/29.11.2018 


Υπουργείου Παιδείας, Έρευνας και Θρησκευμάτων, η 
ισχύς της οποίας αρχίζει με τη δημοσίευση της παρούσας 
στην Εφημερίδα της Κυβερνήσεως. 

ι. Το π.δ. 142/2017 «Οργανισμός Υπουργείου Οικονο¬ 
μικών» (ΦΕΚ 181/τ.Α'/23.11.2017), όπως ισχύει. 

κ.Τις διατάξεις του ν. 3861 /2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο "Πρόγραμμα Διαύγεια" και άλλες 
διατάξεις» (ΦΕΚ 112/Α') όπως ισχύει. 

κα.Το π.δ. 80/2016 «Ανάληψη υποχρεώσεων από τους 
Διατάκτες» (ΦΕΚ 145/Α'). 

2. Την υπ'αριθμ. Υ29/9.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» 
(ΦΕΚ 2168/Β - ). 

3. Το με αριθμ. 31/8.10.2018 Ενημερωτικό Σημείωμα 
προς τον Γενικό Γραμματέα για την έγγραφη γνωστο¬ 
ποίηση στην Υπηρεσία μας των τυχόν υπαρχουσών 
αναγκών που επιβάλλουν την εκ μέρους του πραγμα¬ 
τοποίηση εκτός έδρας μετακινήσεων. 

4. Το με αριθμ. 213/12.10.2018 έγγραφο από το Γρα¬ 
φείο του Γενικού Γραμματέα του ΥΠ.Π.Ε.Θ. προς την Υπη¬ 
ρεσία μας με θέμα: «Υπέρβαση ανώτατου ορίου ημερών, 
σύμφωνα με τις διατάξεις του ν. 4336/2015, για εκτός 
έδρας μετακινήσεις», σύμφωνα με το οποίο ο τ. Γενικός 
Γραμματέας του ΥΠ.Π.Ε.Θ. είχε υπερβεί το όριο των εξή¬ 
ντα (60) ημερών μετακινήσεων εκτός έδρας κατά τέσ¬ 
σερις (04) ημέρες μέχρι τις 15.9.2018 και ο νυν Γενικός 
Γραμματέας προτίθεται, σύμφωνα και με τις εκτιμώμενες 
ανάγκες, να πραγματοποιήσει δεκαέξι (16) ημέρες μετα¬ 
κίνησης εκτός έδρας, λόγω της ιδιότητάς του. 

5. Το με αριθμ. 1271/15.10.2018 Υπηρεσιακό Σημείωμα 
από την Αυτοτελή Διεύθυνση Συγκέντρωσης, Υποβολής 
Παραστατικών και Αοιπών Θεμάτων με θέμα: «Εκτίμηση 
δαπάνης ΚΑΕ 0716 και 0717 του Ε.Φ. 19-110», σύμφωνα με 
το οποίο ενημερώθηκε η Υπηρεσία μας σχετικά μετην εκτί¬ 
μηση της δαπάνης που προκαλείται από την έκδοση κοι¬ 
νής υπουργικής απόφασης για την κάλυψη των αναγκών 
των μετακινήσεων πέραν του ορίου των 60 ημερών κατ' 
έτος κατά Ιόημέρεςτου Γενικού Γραμματέα του ΥΠ.Π.Ε.Θ., 
καθώς και τις διαθέσιμες πιστώσεις προς ανάληψη. 

6. Τη με αριθμ. πρωτ. Φ.1/Γ/442/175352/Β1/18.10.2018 
και εκτουΤμήματος Γ' τηςΔιεύθυνσηςΤακτικού Προϋπο¬ 
λογισμού και ΜΠΔΣτου ΥΠ.Π.Ε.Θ.'Έισήγηση του άρθρου 
24 του ν. 4270/2014 (ΦΕΚ 143 τ.Α') για την έκδοση κοινής 
υπουργικής απόφασης για την έγκριση υπέρβασης του 
ανώτατου ορίου επιτρεπομένων ημερών μετακίνησης 
εκτός έδρας για τον Γενικό Γραμματέα του Υπουργείου 
Παιδείας,Έρευνας και Θρησκευμάτων", σύμφωνα μετην 
οποία προκαλείται δαπάνη που θα καλυφθεί από τον 
τακτικό Προϋπολογισμό του ΥΠ.Π.Ε.Θ. οικον. Έτους 2018 
και η οποία αναλύεται ως εξής: 

α) το κόστος των 16 επιπλέον ημερών εκτός έδρας του 
Γενικού Γραμματέα ανέρχεται στο συνολικό ύψος των 
11.000€ περίπου και θα καλυφθεί από τις εγγεγραμμένες 
πιστώσεις του Τακτικού Προϋπολογισμού οικονομικού 
έτους 2018 του Ειδικού Φορέα 19-110 του ΥΠ.Π.Ε.Θ. (ΚΑΕ 
0716: 6.000€ και ΚΑΕ 0717: 5.000€) 


β) το κόστος των 4 επιπλέον ημερών εκτός έδρας του 
Γενικού Γραμματέα, που πραγματοποιήθηκαν από 12 έως 
και 15.9.2018, ανέρχεται στο ύψος των 500,00€, και για 
το σκοπό αυτό έχει εκδοθεί η με αριθμ. πρωτ. 148922/ 
Β5/11.9.2018 (ΑΔΑ: ΩΨΜ24653ΠΣ-3ΒΩ) απόφαση έγκρι¬ 
σης δέσμευσης πίστωσης εις βάρος της πίστωσης του 
προϋπολογισμού εξόδων του Ε.Φ. 19-110 του ΚΑΕ 0716 
του ΥΠ.Π.Ε.Θ., αποφασίζουμε: 

Εγκρίνουμε την υπέρβαση του ανώτατου ορίου ημε¬ 
ρών εκτός έδρας εξωτερικού και εσωτερικού του Γενι¬ 
κού Γραμματέα του Υπουργείου Παιδείας, Έρευνας και 
Θρησκευμάτων κατά είκοσι (20) ημέρες επιπλέον του 
ανώτατου ορίου των εξήντα (60) ημερών, για το οικο¬ 
νομικό έτος 2018 για έκτακτες υπηρεσιακές ανάγκες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Νοεμβρίου 2018 
Οι Υπουργοί 

Παιδείας, Έρευνας Αναπληρωτής Υπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 201186 /Δ7 (2) 

Τροποποίηση των με αριθμ. πρωτ. 4867/ 
Γ2/28.8.1992 (Β' 629), 377/865/Γ1/18.9.1992 (Β' 
577) και 107631/Γ7/2.10.2003 (Β' 1477) υπουργι¬ 
κών αποφάσεων ως προς τη λειτουργία Επιτρο¬ 
πών Σχολικών Δραστηριοτήτων. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. των παρ. 2 και 3 του άρθρου 47 του ν. 1566/1985 (Α' 
167/30.9.1985) «Δομή και λειτουργία της πρωτοβάθμιας 
και δευτεροβάθμιας εκπαίδευσης και άλλες διατάξεις» 
όπως αυτές τροποποιήθηκαν και ισχύουν, 

2. της παρ. 13 του άρθρου 111 του ν. 1892/1990 
(Α' 101), όπως αντικαταστάθηκε με το άρθρο 52 του 
ν. 4547/2018, 

3. του ν. 4547/2018 (Α' 102/12.6.2018) «Αναδιοργά¬ 
νωση των δομών υποστήριξης της πρωτοβάθμιας και 
δευτεροβάθμιας εκπαίδευσης και άλλες διατάξεις» και 
ιδίως της παρ. 1 του άρθρου 17 του νόμου αυτού, 

4. του άρθρου 90 του κώδικα Νομοθεσίας για την Κυ¬ 
βέρνηση και τα Κυβερνητικά όργανα, π.δ. 63/2005 (Α' 98), 

5. του π.δ. 125/2016 (Α' 210/5.11.2016), «Διορισμός, 
Υπουργών, Αναπληρωτών Υπουργών και Υφυπουργών», 

6. του π.δ. 18/2018 (Α' 31/23.2.2018), «Οργανισμός 
Υπουργείου Παιδείας, Έρευνας και Θρησκευμάτων», 

7. της με αριθμ. πρωτ. 4867/Γ2/28.8.1992 (Β' 629) 
υπουργικής απόφασης, 

8. της με αριθμ. πρωτ. 377/865/Γ1/18.9.1992 (Β' 577) 
υπουργικής απόφασης, 

9. της με αριθμ. πρωτ. 107631 /Γ7/2.10.2003 (Β' 1477) 
υπουργικής απόφασης. 

Β. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού του ΥΠ.Π.Ε.Θ. για τις δαπάνες που καλύπτονται από 
αυτόν, αποφασίζουμε: 

Τροποποιούμε τις με αριθμ. πρωτ. 4867/Γ2/28.8.1992 
(ΦΕΚ Β' 629), 377/865/Γ1/18.9.1992 (ΦΕΚ Β' 577) και 
107631/Γ7/2.10.2003 (ΦΕΚ Β' 1477) υπουργικές απο¬ 
φάσεις και ορίζουμε ότι από την έναρξη ισχύος της 
παρούσας απόφασης τα καθήκοντα του Προέδρου της 
Επιτροπής Σχολικών Δραστηριοτήτων ασκούνται για μεν 
την Π/θμια Εκπαίδευση από τον εκάστοτε Διευθυντή 
σχολικής μονάδας που συμμετέχει στην εν λόγω επιτρο¬ 
πή ως μέλος της, για δε τη Δ/θμια Εκπαίδευση από τον 
ένα εκ των δύο Διευθυντών σχολικών μονάδων, επίσης 
μέλη της ιδίας, και συγκεκριμένα από εκείνον της πολυ- 
πληθέστερης σε μαθητικό πληθυσμό σχολικής μονάδας. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Μαρούσι, 22 Νοεμβρίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 201451 7Ν1 (3) 

Χορήγηση άδειας Ιδιωτικού Σχολείου Πρωτοβάθ¬ 
μιας Εκπαίδευσης - Νηπιαγωγείου Συστεγαζόμε¬ 
νου με ΜΦΠΑΔ. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του ν. 682/1977 (244 Α'). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του ν. 4093/2012 (222 Α') «Έγκριση Με¬ 
σοπρόθεσμου Πλαισίου Δημοσιονομικής Στρατηγικής... 
2013-2016», όπως τροποποιήθηκαν από τις διατάξεις του 
άρθρου 30 του ν. 4111/2013(18 Α') «Συνταξιοδοτικές 
ρυθμίσεις ... και άλλες επείγουσες διατάξεις» και όπως 
αντικαταστάθηκαν από τις διατάξεις του άρθρου πρώτου 
του ν. 4152/2013 (107 Α') «Επείγοντα μέτρα εφαρμογής... 
και 4127/2013», του άρθρου 33 του ν. 4186/2013 (193 Α') 
«Αναδιάρθρωση της Δευτεροβάθμιας Εκπαίδευσης και 
λοιπές διατάξεις» και της παρ.3 του άρθρου έκτου του 
ν. 4218/2013 (268 Α') «Κύρωση της Πράξης Νομοθετικού 
Περιεχομένου.,και άλλες διατάξεις», του άρθρου 11 του 
ν. 4229/2014 (8 Α') «Άδεια εγκατάστασης και λειτουργίας 


χώρου παραστάσεων... και άλλες διατάξεις» και του άρ¬ 
θρου 48 του ν. 4264/2014(118 Α') «Άσκηση εμπορικών 
δραστηριοτήτων και άλλες διατάξεις». 

3. Την με αριθμ. 10135/18.11.2012 υπουργική απόφα¬ 
ση «Καθορισμός ποσού παραβολών και χρηματικών πο¬ 
σών για παρόχους ιδιωτικής εκπαίδευσης και κατάρτισης 
κατά την παρ. Θ του πρώτου άρθρου του ν. 4093/2012» 
(3057 Β'), όπως τροποποιήθηκε και ισχύει με την με 
αριθμ. 34566/ΙΑ/12.3.2013 κοινή υπουργική απόφαση 
(756 Β'). 

4. Την με αριθμ. 151678/ΙΑ/3.12.2012 υπουργική από¬ 
φαση «Καθορισμός απαιτούμενων δικαιολογητικών... 
ΝΠΔΔ» (3324 Β'), όπως τροποποιήθηκε από την με 
αριθμ. πρωτ. 84151/ΙΑ/20.6.2013 υπουργική απόφαση 
(1584 Β'). 

5. Την με αριθμ. πρωτ. Δ22/οικ.11828/293/13.3.2017 
(ΦΕΚ 1157/Β74.4.2017) υπουργική απόφαση «Καθορι¬ 
σμός προϋποθέσεων για άδεια ίδρυσης και λειτουργί¬ 
ας Μ.Φ.Π.Α.Δ. (Βρεφικών - Παιδικών - Βρεφονηπιακών 
Σταθμών, Μονάδων Απασχόλησης βρεφών και νηπίων) 
από φορείς Ιδιωτικού Δικαίου, κερδοσκοπικού και μη 
χαρακτήρα». 

6. Την με αριθμ. πρωτ. 11857/2.4.2018 απόφαση του 
Δήμου Κατερίνης για χορήγηση άδειας ιδιωτικού Παιδι¬ 
κού Σταθμού στην Αποστολίδου Ελένη. 

7. Το με αριθμ. πρωτ. ΥΠΠΕΘ 55221 /Ν1/4.4.2018 αίτη¬ 
μα της ενδιαφερομένης. 

8. Την με αριθμ. πρωτ. ΔΑ/52768/15.10.2018 απόφαση 
διατύπωσης θετικής γνώμης του Δ.Σ. του ΕΟΠΠΕΠ. 

9. Το υπ' αριθμ. 125 π.δ. (ΦΕΚ 210/τ.Α'/5.11.2016) δι¬ 
ορισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

10. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Χορηγούμε, από το σχολικό έτος 2018-2019, στην 
Αποστολίδου Ελένη, άδεια ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου Συστεγαζόμενου 
με ΜΦΠΑΔ για μία (1) αίθουσα διδασκαλίας στο ισόγειο 
δυναμικότητας είκοσι οκτώ (28) νηπίων. 

Ο διακριτικόςτίτλοςτης άδειας ίδρυσης και λειτουργί¬ 
ας είναι «Ιδιωτικό Συστεγαζόμενο Νηπιαγωγείο - ΜΟΥ¬ 
ΣΙΚΟ ΝΗΠΙΑΓΩΓΕΙΟ «ΚΑΛΗΜΕΡΑ ΖΩΗ»». 

Το Νηπιαγωγείο θα λειτουργήσει στην διεύθυνση: Α 
Πάροδος Φιλίππου 8, Κατερίνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Νοεμβρίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5368/29.11.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^Γτ6ΤΤ<^ ι: ■ 1 ."ώ ΙΰΟΠ^- γ. 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























